कोंकणी शिक्षणाच्या नदरेंत हो उपक्रम म्हत्वाचो आसा. ह्या उपक्रमाचो भाग म्हूण भाजयो, फळां, जनावरां, गिरे, गोंयचे जिल्ले आनी म्हाल आनी हेर विशयांचे कोंकणी आनी इंग्लीश शब्दांचेर व्हिडिओ तयार केल्यात. मंडळाच्या युट्यूब चॅनलाचेर हे व्हिडिओ उपलब्ध आसात. फुलां, झाडां, सवणीं, कड्डणां, मसाले, दुयेंसां ह्या विशयांचेर व्हिडिओ करपाचें काम चालू आसा. तशेंच फुडल्या टप्प्यांत कोंकणीची विशेशताय दाखोवपी व्हिडिओ तयार करपाचें आसात अशें मंडळान उजवाडायिल्ल्या प्रसिद्धी पत्रकांत म्हणलां.
कोंकणी भाशा मंडळान कोंकणी उच्चाराचो एक व्हिडिओ उपक्रम सुरू केला. शब्दाच्या देवनागरी आनी रोमी कोंकणी उच्चारा सयत ताची व्याख्या आनी इंग्लीश अर्थ व्हिडिओच्या वर्णनांत दिल्या. कोंकणी भाशेंत अशे जायते शब्द आसात जे बरयतात एका तरेन पूण तांचे उच्चार वेगळ्या तरेन जातात. हो फरक सगळ्यांक समजुचो म्हूण हो उपक्रम सुरू केल्ल्याचे मंडळाचे अध्यक्ष चेतन आचार्य हांणी सांगलें.
